Държавен вестник, бр. 39, 2011 г., стр. 5

БРОЙ  39	
Д Ъ Р Ж А В Е Н  В Е С Т Н И К 	
СТР.  5  
ЗАКОН
за изменение и допълнение на Закона за 
гражданската регистрация (обн., ДВ, бр. 67 от 
1999 г.; изм., бр. 28 и 37 от 2001 г., бр. 54 от 
2002 г., бр. 63 от 2003 г., бр. 70 и 96 от 2004 г., 
бр. 30 от 2006 г., бр. 48 и 59 от 2007 г., бр. 105 
от 2008 г., бр. 6, 19, 47, 74 и 82 от 2009 г., бр. 33 
от 2010 г. и бр. 9 от 2011 г.)
§ 1. В чл. 1, ал. 2 след думата „регистрите“ 
се добавя „на актовете“, а думите „регистрите 
на населението“ се заменят с „регистъра на 
населението“.
§ 2. В чл. 3 се правят следните изменения:
1. Алинея 1 се изменя така:
„(1) В регистрите на актовете за гражданско 
състояние се вписват събитията по чл. 1, ал. 2 
за всички лица, които към момента на настъп-
ване на събитието са български граждани, и 
за лицата, които не са български граждани, но 
към момента на настъпване на събитието се 
намират на територията на Република България.“
2. В ал. 2:
а) в текста преди т. 1 думата „регистрите“ 
се заменя с „регистъра“;
б) в т. 2 буква „б“ се отменя.
§ 3. В чл. 4 се правят следните изменения 
и допълнения:
1. В ал. 1 след думата „регистрите“ се добавя 
„на актове“.
2. В ал. 2 думата „регистрите“ се заменя с 
„регистъра“.
§ 4. В чл. 5, т. 4 думите „степента и вида 
на образованието“ се заменят със „семейното 
положение“.
§ 5. Член 6 се изменя така:
„Чл. 6. Данните от гражданската регистрация 
подлежат на електронна обработка.“
§ 6. Член 7 се отменя.
§ 7. В чл. 8 ал. 2 се отменя.
§ 8. В чл. 9 се правят следните изменения:
1. В ал. 3 думите „чужденец, роден“ се заме-
нят с „лице, което не е български гражданин, 
родено“.
2. Алинея 4 се изменя така:
„(4) Името на лице, което не е български 
гражданин, родено извън територията на Ре-
публика България, се вписва в регистрите на 
актове за гражданско състояние и в регистъра 
за населението така, както е изписано в на-
ционалния му документ за самоличност или в 
документа за предоставен статут на пребива-
ване на територията на Република България.“
§ 9. В чл. 10 ал. 2 се изменя така:
„(2) Гражданството на лице, което не е бъл-
гарски гражданин, се установява от документа 
за самоличност, с който е влязло в страната.“
§ 10. Член 11 се изменя така:
„Чл. 11. (1) Единният граждански номер 
(ЕГН) е административен идентификатор на 
подлежащите на регистрация физически лица 
съгласно чл. 3, ал. 2. Това е уникален номер, 
чрез който физическите лица се определят 
еднозначно.
(2) Начинът на формиране и редът за даване 
и промяна на единния граждански номер се 
определят с наредбата по чл. 113, ал. 1.
(3) Единните граждански номера се форми-
рат по електронен път и образуват регистър на 
единните граждански номера.
(4) Верността на ЕГН се удостоверява от 
Министерството на регионалното развитие и 
благоустройството чрез териториалните звена 
„Гражданска регистрация и административно 
обслужване“.“
§ 11. В глава втора наименованието на раздел 
ІІІ се изменя така: „Регистър на населението“.
§ 12. Член 22 се изменя така:
„Чл. 22. (1) Регистърът на населението се 
подържа в електронен вид и формира Нацио-
нална база данни „Население“.
(2) Регистърът на населението се състои от 
електронните лични регистрационни картони 
на всички физически лица по чл. 3, ал. 2.
(3) Регионална база данни „Население“ е 
част от регистъра на населението и се състои 
от електронните лични регистрационни кар-
тони на физическите лица с постоянен и/или 
настоящ адрес в областта.
(4) Локална база данни „Население“ е част 
от регистъра на населението и се състои от 
електронните лични регистрационни картони на 
физическите лица с постоянен и/или настоящ 
адрес в общината.“
§ 13. Член 23 се изменя така:
„Чл. 23. За всяко физическо лице, подлежа-
що на вписване в регистъра на населението, 
се създава електронен личен регистрационен 
картон в регистъра на населението.“
§ 14. Член 24 се изменя така: 
„Чл. 24. (1) Общинската администрация 
издава удостоверения въз основа на регистъра 
на населението. 
(2) Редът за издаване и образците на удос-
товеренията по ал. 1 се утвърждават с наредба 
на министъра на регионалното развитие и 
благоустройството съвместно с министъра на 
правосъдието.“
§ 15. Член 25 се изменя така:
„Чл. 25. Електронният личен регистрационен 
картон съдържа следните данни:
1. име, изписано на български език и на 
латиница;
2. псевдоним;
3. име в чужбина;
4. пол;
5. дата на раждане – ден, месец, година;
6. единен граждански номер;
7. гражданство и статут на пребиваване;
8. място на раждане – област, община, на-
селено място, а за родените извън територията 
на Република България – държава;